
KOTA KINABALU: Sabah komited mem-
perkukuhkan industri pelancongan negeri
ini sempena Tahun Melawat Malaysia 2026
(VM2026).

Menteri Pelancongan, Kebudayaan dan
Alam Sekitar Sabah (KePKAS), Datuk Seri
Christina Liew berkata, sebagai persiapan
menuju VM2026, kerjasama adalah penting
bagi memastikan kejayaan yang lebih besar.

“Sabah komited dalam membina hubun-
gan strategik, memacu inovasi serta
mengekalkan kedudukan sebagai destinasi
utama pelancongan Malaysia dan antara-
bangsa.

“Sesi libat urus bersama semua pihak yang
terlibat berfungsi sebagai platform ker-
jasama strategik bagi masa depan industri
pelancongan Malaysia,” katanya dalam Pro-
gram Sesi Libat Urus Bersama Pemegang
Taruh Industri Pelancongan Sabah di sini,
Isnin.

Menurut beliau, Sabah Tourism juga men-
gukuhkan pelan strategik berasaskan konsep
Budaya, Pengembaraan dan Alam Semula
Jadi (CAN) yang menonjolkan keunikan
negeri ini.

“Inisiatif yang dirancang antaranya terma-
suk memperkasakan pelancongan lestari,
meningkatkan infrastruktur pelancongan
serta memperkukuh pelancongan
berasaskan komuniti (CoBT).

“Bagi mencapai matlamat ini, sokongan
berterusan daripada Kerajaan Persekutuan
penting dalam memastikan kelangsungan
industri ini.

“Geran-geran yang membantu mem-
perkukuhkan sektor pelancongan di Sabah
termasuk Geran Galakan Melancong (Game-
lan), Geran Sokongan Sektor Pelancongan
(GSSP), Geran Sektor Penerbangan dan
Carter (GSPC), serta Geran Sokongan Sektor
Kebudayaan (GSSK),” ujarnya.




